ประกาศกระทรวงการคลังประกาศกระทรวงการคลังเรื่องผลการจำหน่ายพันธบัตรออมทรัพย์พิเศษในปีงบประมาณพ.ศ. ๒๕๕๑[๑] อาศัยอำนาจตามความในมาตรา ๑๖ วรรคหนึ่งแห่งพระราชบัญญัติการบริหารหนี้สาธารณะ พ.ศ. ๒๕๔๘กระทรวงการคลังขอประกาศให้ทราบโดยทั่วกันว่า๑. กระทรวงการคลังโดยความเห็นชอบของคณะรัฐมนตรีได้กู้เงินเพื่อชดเชยการขาดดุลงบประมาณ ในปีงบประมาณ พ.ศ. ๒๕๕๑โดยวิธีการออกพันธบัตรเงินกู้ประเภทที่เรียกว่า พันธบัตรออมทรัพย์พิเศษในปีงบประมาณ พ.ศ. ๒๕๕๑ อายุ ๒ ปี จำนวน ๑๒,๐๐๐,๐๐๐,๐๐๐บาท (หนึ่งหมื่นสองพันล้านบาทถ้วน)๒. พันธบัตรนี้เป็นพันธบัตรชนิดออกในนามผู้ทรงกรรมสิทธิ์ในพันธบัตรและจดทะเบียนตามราคาที่ตราไว้เป็นหน่วย หน่วยละหนึ่งหมื่นบาท โดยวงเงินซื้อขั้นต่ำ๑๐,๐๐๐ บาท และซื้อเพิ่มเป็นจำนวนเท่าของ ๑๐,๐๐๐บาท และไม่จำกัดวงเงินซื้อขั้นสูง โดยมีเงื่อนไขเกี่ยวกับการจำหน่ายและการถือครองดังนี้๒.๑ ผู้มีสิทธิ์ซื้อประกอบด้วยบุคคลธรรมดาที่ถือสัญชาติไทยหรือมีถิ่นที่อยู่ในประเทศไทย สภากาชาดไทย มูลนิธิสมาคม สหกรณ์ วัด สถานศึกษาของรัฐ โรงพยาบาลของรัฐและนิติบุคคลอื่นใดที่ไม่มีวัตถุประสงค์ในการแสวงหากำไร๒.๒ ผู้ถือกรรมสิทธิ์ที่ต้องการโอนกรรมสิทธิ์พันธบัตรรัฐบาลก่อนกำหนดสามารถกระทำได้โดยไม่จำกัดประเภทบุคคลตั้งแต่วันที่ ๒ ตุลาคม ๒๕๕๑ เป็นต้นไปยกเว้นผู้ที่ต้องการโอนกรรมสิทธิ์เพื่อเป็นหลักประกันหรือโอนทางมรดกหรือการแบ่งทรัพย์สินอันเนื่องมาจากการหย่า หรือล้มละลาย หรือการชำระบัญชีและกรณีผู้ถือกรรมสิทธิ์นั้นเสียชีวิตให้กระทำได้หลังจากได้รับใบพันธบัตรแล้วแต่กระทำในระหว่างระยะเวลา ๓๐ วันก่อนถึงวันกำหนดชำระคืนต้นเงินมิได้๒.๓ผู้ถือกรรมสิทธิ์สามารถใช้พันธบัตรรัฐบาลประเภทนี้เป็นหลักประกันให้กับหน่วยงานราชการและองค์กรของรัฐ เช่น การประกันทางศาลหรือการประกันไฟฟ้าและสามารถใช้พันธบัตรเป็นหลักประกันกับสถาบันการเงินหรือบุคคลอื่นๆ ได้การโอนกรรมสิทธิ์ให้ปฏิบัติตามระเบียบและวิธีปฏิบัติเกี่ยวกับการเป็นนายทะเบียนของธนาคารแห่งประเทศไทยการโอนกรรมสิทธิ์จะสมบูรณ์เมื่อพนักงานธนาคารแห่งประเทศไทย ซึ่งรัฐมนตรีว่าการกระทรวงการคลังหรือผู้ที่รัฐมนตรีว่าการกระทรวงการคลังมอบหมายได้แต่งตั้งขึ้นโดยประกาศในราชกิจจานุเบกษาได้ลงลายมือชื่อกำกับในพันธบัตรนั้นแล้ว๓. วันจำหน่ายพันธบัตรรุ่นนี้ คือวันที่ ๒ - ๙เมษายน ๒๕๕๑ โดยผู้ถือกรรมสิทธิ์เป็นบุคคลธรรมดา จำนวน ๗,๔๗๘ราย จำนวนเงิน ๑๒,๐๐๐,๐๐๐,๐๐๐บาท๔. พันธบัตรรุ่นนี้ครบกำหนดไถ่ถอนในวันที่ ๒ เมษายน ๒๕๕๓๕. พันธบัตรรุ่นนี้มีอัตราดอกเบี้ยร้อยละ ๓.๖๐ ต่อปีการชำระดอกเบี้ยให้ชำระแก่ผู้มีนามในพันธบัตรออมทรัพย์พิเศษในปีงบประมาณ พ.ศ. ๒๕๕๑ ที่ได้จดทะเบียนไว้ หรือตามคำร้องขอของผู้มีนามในพันธบัตรฉบับนั้นให้แบ่งชำระเงินเป็นสองงวด คือในวันที่ ๒ เมษายน และวันที่ ๒ ตุลาคม ของทุกปีเป็นจำนวนเงินงวดละเท่าๆ กันตลอดเวลาที่พันธบัตรยังมีอายุอยู่ยกเว้นงวดแรกและงวดที่สองจะคำนวณดอกเบี้ยตามจำนวนวันที่ถือครองพันธบัตรสำหรับดอกเบี้ยงวดสุดท้ายจะชำระพร้อมกับต้นเงินของพันธบัตรในวันที่ไถ่ถอนหากวันครบกำหนดชำระดอกเบี้ยตรงกับวันหยุดราชการหรือวันหยุดทำการของธนาคารแห่งประเทศไทยก็ให้เลื่อนไปชำระในวันเปิดทำการถัดไปและให้ถือว่าหนึ่งปีมีสามร้อยหกสิบห้าวัน ทั้งนี้การคำนวณดอกเบี้ยหากมีเศษของหนึ่งสตางค์ให้ปัดทิ้งการจ่ายดอกเบี้ยของพันธบัตรในแต่ละงวดจะจ่ายให้แก่ผู้มีชื่อเป็นผู้ถือกรรมสิทธิ์ในพันธบัตรในทะเบียน ณเวลาที่เริ่มต้นทำการในวันแรกแห่งระยะเวลา ๓๐ วัน ก่อนถึงกำหนดชำระดอกเบี้ย๖. กระทรวงการคลังจะรับโอนกรรมสิทธิ์พันธบัตรนี้ไว้ก็ได้โดยพันธบัตรที่กระทรวงการคลังรับโอนกรรมสิทธิ์ตามข้อนี้ให้ถือว่าเป็นพันธบัตรที่ชำระต้นเงินกู้คืนแล้วตั้งแต่วันรับโอนกรรมสิทธิ์๗. การชำระต้นเงินกู้ตามพันธบัตรประเภทนี้จะกระทำได้ต่อเมื่อได้รับคืนพันธบัตร๘. ธนาคารกรุงเทพ จำกัด (มหาชน)และธนาคารกรุงศรีอยุธยา จำกัด (มหาชน) เป็นผู้จัดจำหน่ายพันธบัตรประเภทนี้และจัดการอื่นๆ ที่จำเป็นเพื่อประโยชน์ในการนี้๙. กำหนดค่าธรรมเนียมและค่าใช้จ่ายให้แก่ธนาคารกรุงเทพจำกัด (มหาชน) และธนาคารกรุงศรีอยุธยา จำกัด (มหาชน) ดังนี้๙.๑ค่าธรรมเนียมในการจัดจำหน่ายพันธบัตรในอัตราร้อยละ ๐.๐๐๕ ของมูลค่าพันธบัตรที่จำหน่ายได้(รวมภาษีมูลค่าเพิ่ม) และไม่มีค่าใช้จ่ายอื่น ๆ เพิ่มเติม๙.๒ ค่าใช้จ่ายในการประชาสัมพันธ์ตามที่จ่ายจริงไม่เกินวงเงินที่กระทรวงการคลังกำหนด๑๐. ธนาคารแห่งประเทศไทยเป็นนายทะเบียนและตัวแทนการจ่ายเงินพันธบัตรประเภทนี้และจัดการอื่นๆ ที่จำเป็นเพื่อประโยชน์ในการนี้๑๑. กำหนดค่าธรรมเนียมและค่าใช้จ่ายให้แก่ธนาคารแห่งประเทศไทยดังนี้๑๑.๑ค่าธรรมเนียมในการเป็นนายทะเบียนและตัวแทนการจ่ายเงินเกี่ยวกับพันธบัตรในอัตราร้อยละ๐.๑ ของดอกเบี้ยที่ชำระและต้นเงินกู้ตามพันธบัตรที่ชำระคืน๑๑.๒ ค่าใช้จ่ายในการพิมพ์แบบพิมพ์พันธบัตรตามที่จ่ายจริงประกาศณ วันที่ ๒๓ พฤษภาคม พ.ศ. ๒๕๕๑อุทิศธรรมวาทินรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินวัชศักดิ์/ผู้จัดทำ๙มิถุนายน ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๙๒ ง/หน้า ๒/๔ มิถุนายน ๒๕๕๑